Virallinen lehti nro C 135 , 14/05/1999 s. 0072



KIRJALLINEN KYSYMYS E-2565/98 esittäjä(t): Undine-Uta Bloch von Blottnitz (V) komissiolle (1. syyskuuta 1998) Aihe: Direktiivin 79/409/ETY puutteellinen täytäntöönpano Pohjois-Italiassa Lombardian alueella ja Brescian provinssissa Pohjois-italialainen Lombardian alue ja erityisesti siihen kuuluva Brescian provinssi ovat tähän mennessä sisällyttäneet mainitun direktiivin vain epätäydellisesti osaksi kansallista lainsäädäntöä. Erityisesti: Lombardian aluehallinto ja Brescian provinssi eivät - harvoja poikkeuksia lukuun ottamatta - ole saattaneet suojelun piiriin lintujen muuton kannalta merkittäviä Brescian Alppien solia, jotka Corpo Forestale dello Staton huhtikuussa 1997 toteuttaman tutkimuksen mukaan kuuluvat Euroopan laulu- ja petolintujen tärkeimpiin syksyisiin muuttoreitteihin Alppien yli, vuodesta toiseen sallitaan uudelleen lintujen pyydystäminen verkoilla, vaikka italialaisten luonnonsuojelijoiden näitä alueellisten hallintotuomioistuinten määräyksiä vastaan direktiiviin 79/409/ETY(1) nojalla tekemät valitukset on säännöllisesti hyväksytty, pelkästään vuonna 1997 sallittiin yli kahdeksan miljoonan EU-lainsäädännöllä suojellun varpusen, kottaraisen, peipon ja järripeipon ampuminen. 1. Mitä komissio aikoo tehdä taivuttaakseen Lombardian aluehallinnon ja Brescian provinssin noudattamaan niille direktiivin 79/409/ETY 3 ja 4 artiklasta aiheutuvia velvollisuuksia ja saattamaan lintujen muuton kannalta merkittävät Brescian Alppien solat suojelun piiriin? 2. Mitä komissio aikoo tehdä taivuttaakseen Lombardian aluehallinnon lopultakin noudattamaan muuttolintujen verkkopyyntiä koskevaa kieltoa (vrt. mainitun direktiivin 8 artiklan 1 kohta)? 3. Mitä komissio aikoo tehdä taivuttaakseen Lombardian aluehallinnon siihen, että se ei enää tulevaisuudessa salli sellaisten lintujen ampumista, joita ei direktiivin 79/409/ETY liitteessä II määritellä metsästettäviksi lintulajeiksi? Komission jäsenen Ritt Bjerregaardinkomission puolesta antama vastaus (23. lokakuuta 1998) Italiaa vastaan on käynnistetty rikkomisesta johtuva menettely erityisten suojelualueiden puutteellisen luokittelun vuoksi. Perusteltu lausunto on annettu tiedoksi Italian viranomaisille. Kuten parlamentin jäsen mainitsee kysymyksessään, luonnonvaraisten lintujen suojelusta annetun direktiivin 79/409/ETY 8 artiklassa säädetään, että " jäsenvaltioiden on kiellettävä kaikkien sellaisten erityisesti liitteessä IV olevassa a kohdassa lueteltujen välineiden, laitteiden ja menetelmien käyttö, joilla laajamittaisesti tai valikoimattomasti pyydystetään tai tapetaan lintuja, tai joilla saatetaan paikallisesti hävittää jokin laji". Verkot mainitaan kyseisessä liitteessä, joten ne ovat kiellettyjä. Kuitenkin saman direktiivin 9 artiklassa säädetään, että jäsenvaltiot voivat, jollei muuta tyydyttävää ratkaisua ole, poiketa 5, 6, 7 ja 8 artiklasta tietyistä syistä ja tiettyjä hyvin määriteltyjä edellytyksiä noudattaen. Jos näitä syitä koskevia säännöksiä ja edellytyksiä noudatetaan ja ehdot otetaan huomioon asianmukaisesti, jäsenvaltio voi myöntää erityisen poikkeuksen, jonka perusteella verkkopyynti on sallittua. Aikaisemmin tehdyn tiedustelun perusteella parlamentin jäsenen mainitsemasta Lombardian tapauksesta on kirjattu valitus ja Italian viranomaisille on lähetetty tiedustelukirje, jotta voitaisiin varmistua, että Lombardian alueen myöntämä poikkeus on direktiivin 79/409/ETY 9 artiklan mukainen. Komissio ei ole vielä saanut vastausta. Se toteuttaa tarvittavat toimenpiteet varmistaakseen, että yhteisön lainsäädäntöä noudatetaan. (1) EYVL L 103, 25.4.1979, s. 1.